**ELŐTERJESZTÉS**

Tiszavasvári Város Önkormányzata Képviselő-testületének

2022. március 21-én tartandó rendkívüli ülésére

Az előterjesztés tárgya: **Fizikoterápiás feladatok ellátása érdekében kötött feladatellátási szerződés meghosszabbítása**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/1830/2022

Az előterjesztést véleményező bizottságok a hatáskör megjelölésével:

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2022. március 18.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Fizikoterápiás feladatok ellátása érdekében kötött feladatellátási szerződés meghosszabbítása**

**Tisztelt Képviselő-testület!**

Tiszavasvári Város Önkormányzata Képviselő-testülete 79/2021.(IX.30.) Kt. számú határozatával döntött arról, hogy a fizikoterápiás feladatok ellátása (heti 30 óra gyógytorna és heti 25 óra fizioterápia) érdekében feladatellátási szerződést köt a Rehabilitációs Team Kft-vel (4440 Tiszavasvári Kabay János utca 39.) 2021. október 1. napjától kezdődő 2022. március 31. napjáig tartó 6 hónapos időtartamra havi 600.000,-Ft összegért.

A szerződés meghosszabbítása érdekében egyeztetést folytattam a Rehabilitációs Team Kft. ügyvezetőjével. Tájékoztatása és az általa benyújtott kimutatások alapján látható, hogy az önkormányzat által biztosított havi 600.000,-Ft összegű támogatással sem tudják biztosítani a fizikoterápia fenntarthatóságát. A NEAK jelenleg átlagfinanszírozásban finanszírozza a szolgáltatókat, jelen esetben havi 1.113.400,-Ft-os központi finanszírozásban részesül a Kft. A feladatok heti 55 órában történő ellátása érdekében jelenleg 4 fő gyógytornászt, 1 fő fizioterápiás asszisztenst és 1 fő recepciós/takarítót foglalkoztatnak. Kimutatásuk alapján a NEAK finanszírozási összeg és az önkormányzati támogatás levonását követően havi 1.120.380,-Ft összegű hiánnyal zárnak. Hosszú távon nem tudják jelenlegi feltételek mellett vállalni a feladatellátást, azonban egy emeltebb összeggel átmeneti időtartamra még tudják azt biztosítani.

2022. április 1. napjától kezdődően a **Kft. 1.300.000,-Ft/hó összegért tudja vállalni** a feladatellátást. **Ez az összeg havonta 700.000,-Ft-tal magasabb összeg**, mint amennyiért jelenleg látja el a Kft. a feladatot. Az önkormányzat költségvetésébe 2022-ben havi 600.000,-Ft-os összeg került betervezésre a feladatellátásra, így a havi 700.000,-Ft-os többlet jelentős anyagi terhet ró az önkormányzatra.

Természetesen a feladatellátást meg kell oldani, így javaslom három hónapos időtartamra meghosszabbítani a Rehabilitációs Team Kft.-vel kötött feladatellátási szerződést.

Kérem Képviselő-testületet az előterjesztés megtárgyalását követően hozza meg döntését.

Tiszavasvári, 2022. március 18.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**………/2022. (III.21.) Kt. számú határozata**

**Fizikoterápiás feladatok ellátása érdekében kötött feladatellátási szerződés meghosszabbítása**

Tiszavasvári Város Önkormányzata Képviselő-testülete a **Fizikoterápiás feladatok ellátása érdekében kötött feladatellátási szerződés meghosszabbítása tárgyú előterjesztést megtárgyalta és az alábbi határozatot hozza:**

**1.Módosítom** és a határozat 1. melléklete szerinti tartalommal **elfogadom** **Tiszavasvári Város Önkormányzata és a Rehabilitációs Team Szolgáltató Kft.** (4440 Tiszavasvári, Kabay János u. 39.) között a Tiszavasvári járóbeteg szakellátás **nem szakorvosi feladatok ellátására** megkötött feladatellátási szerződést.

A módosítás következtében a szerződés időtartama az alábbira módosul: A feladatellátáshoz szükséges végleges működési engedély megszerzése és a finanszírozási szerződés megkötését követően**, 2022. április 1. napjától kezdődő 3 hónapos határozott időtartamig, azaz 2022. június 30. napjáig szól.**

A módosítás következtében a Nemzeti Egészségbiztosítási Alapkezelő finanszírozáson **felüli díj havi összege 1.300.000,-Ft,** azaz egymillió háromszázezer forint összegre módosul.

2.Felhatalmazza a polgármestert a szerződés aláírására.

Határidő: azonnal Felelős: Szőke Zoltán polgármester

**…/2022.(III.21.) Kt. hat melléklete**

**FELADATELLÁTÁSI SZERZŐDÉS MÓDOSÍTÁS**

**EGÉSZSÉGÜGYI JÁRÓBETEG SZAKELLÁTÁSI - nem szakorvosi – FELADATOK**

**ellátására**

amely létrejött egyrészről

**Tiszavasvári Város Önkormányzata**

Székhelye: 4440 Tiszavasvári, Városháza tér 4.

Képviselője: Szőke Zoltán

Adószám: 15732468-2-15

Telefon: 42/520-500

Telefax: 42/275-000

E-mail: tvonkph@tiszavasvari.hu

a továbbiakban, mint feladat átadó (továbbiakban: Átadó)

Név. **Rehabilitációs Team Szolgáltató Korlátolt Felelősségű Társaság**

Székhelye: 4440 Tiszavasvári, Kabay János u. 39.

Képviselője: Volosinóczkiné Szlomoniczki Tímea ügyvezető

Cégjegyzék szám: 15-09-075553

Adószám: 12433191-2-15

E-mail: rehabteamkft@gmail.com

egészségügyi szolgáltató, **mint feladat átvevő** (továbbiakban: Átvevő) - továbbiakban együttesen Felek - között alulírott helyen és időben, az alábbi feltételek mellett:

**Előzmények**

Tiszavasvári Város Önkormányzata Képviselő-testülete 79/2021. (IX.30.) Kt. számú határozatával aTiszavasvári járóbeteg **nem szakorvosi fizioterápia szakellátással** kapcsolatos **közszolgáltatási kötelezettséget** az 5711 szakmakódú **gyógytorna** nem szakorvosi feladat ellátása **heti 30 órában** és 5722 szakmakódú **fizioterápia (**asszisztensi tevékenységként) nem szakorvosi feladat ellátása **heti 25 órában átadta Átvevőnek 2021. október 1. napjától kezdődő 6 hónapos határozott időtartamra.**

**A szerződés tárgya**

Átadó és Átvevő megállapodnak, hogy - Tiszavasvári Város Önkormányzata Képviselő-testülete 79/2021. (IX.30.) Kt. számú határozatával elfogadott, a Tiszavasvári járóbeteg szakellátás nem szakorvosi feladataira vonatkozó feladatellátási szerződés **2. Feladatellátási díj, fizetési feltételek 2.1.** pontját, valamint a **3. A szerződés időtartama** pontját közös megegyezéssel az alábbiak szerint módosítják:

***„2.* Feladatellátási díj, fizetési feltételek**:

**2.1.** Szerződő felek a Nemzeti Egészségbiztosítási Alapkezelő **(a továbbiakban: NEAK) finanszírozáson felüli díj havi összegét 1.300.000,-Ft-ban, azaz egymillió háromszázezer forintban állapítják meg. A tevékenység ÁFA mentes körbe tartozik.**

Átvevő a szerződéses feladatok ellátását az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben (továbbiakban Kormányrendelet) meghatározott **NEAK finanszírozásért, és a NEAK finanszírozás felett** – **jelen szerződés 2.1. pontjában foglalt - kiegészítő összegért vállalja.**

A Kormányrendelet 27/A. § (1) bekezdés h) pontja értelmében **az Átadó - a finanszírozási szerződésében lekötött - az átadott feladathoz tartozó teljesítmény volument átadja az Átvevő részére.**

Az ellátás finanszírozásának elsődleges forrása a NEAK által biztosított díjazás. Megbízott – a jelen szerződés alapján - közvetlenül maga köt az ellátás finanszírozására szerződést a NEAK-kal. A finanszírozási szerződés alapján a **NEAK** a szolgáltató (Átvevő) részére a **Kormányrendelet szerinti díjat havonta, az államháztartás működési rendjéről szóló kormányrendeletben (a továbbiakban: Ámr.) meghatározottak szerint utalványozza.** Átadó jelen szerződés aláírásával **hozzájárul ahhoz, hogy Átvevő a finanszírozási szerződést közvetlenül a NEAK-kal kösse meg**. Átadó a jelen feladatellátási szerződés hatálya alatti időszakra nézve hozzájárul ahhoz, hogy a **NEAK finanszírozási összeg közvetlenül az Átvevő bankszámláján kerüljön jóváírásra.”**

**„3.A szerződés időtartama**

A feladatellátáshoz szükséges végleges működési engedély megszerzése és finanszírozási szerződés megkötését követően **2022. április 1. napjától kezdődő 3 hónapos határozott időtartamig, azaz 2022. június 30. napjáig szól.”**

Felek rögzítik, hogy a feladatellátási szerződés jelen módosítással nem érintett pontjai változatlan tartalommal továbbra is érvényben és hatályban maradnak.

Jelen szerződést Tiszavasvári Város Önkormányzata Képviselő-testülete …./2022. Kt. számú határozatával hagyta jóvá.

Szerződő felek jelen szerződést, mint akaratukkal mindenben megegyezőt jóváhagyólag aláírják.

Jelen szerződés a felek által történő aláírásának napján lép hatályba.

Tiszavasvári, 2022. …………………………………

…………………………………………… ……... ……………………………………

**Tiszavasvári Város Önkormányzata Rehabilitációs Team Szolgáltató Kft.**

**képviseletében képviseletében**

**Szőke Zoltán polgármester Volosinóczkiné Szlomoniczki Tímea**

**ügyvezető**