**ELŐTERJESZTÉS**

Tiszavasvári Város Önkormányzata Képviselő-testületének

**2022. március 21-én** tartandó rendkívüli ülésére

**Az előterjesztés tárgya:** **A gyermekjóléti térítési díj alapját képező szolgáltatási önköltségről, valamint a 21/2021. (XII.2.) gyermekjóléti rendelet felülvizsgálatáról**

**Melléklet:** önköltség számítási kimutatások – előterjesztéshez

**A előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna igazgatási és szociálpolitikai osztályvezető

**Ügyiratszám:** TPH/757-11/2022.

**Az előterjesztést véleményező bizottságok a hatáskör megjelölésével:**

**A rendkívüli ülés napirendi pontjait bizottságok nem tárgyalják.**

|  |  |
| --- | --- |
|  |  |
|  |  |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
| Munkácsi Ágnes | Tiszavasvári Bölcsőde intézményvezetője | cseperedok@tiszavasvari.hu |
| dr. Groncsák Andrea | Tiva-Szolg Kft. ügyvezetője | groncsakandrea@gmail.com |

Tiszavasvári, 2022. március 18.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A gyermekjóléti térítési díj alapját képező szolgáltatási önköltségről, valamint a 21/2021. (XII.2.) gyermekjóléti rendelet felülvizsgálatáról**

**Tisztelt Képviselő-testület!**

A képviselő-testület ***a Szabolcs-Szatmár-Bereg Megyei Kormányhivatal kezdeményezésére, ellenőrzésére a helyi gyermekjóléti rendelet teljes egészében felülvizsgálatra került a tavalyi évben, így új egységes szerkezetű rendelet lépett hatályba 2022. január 1. napjától.***

A gyermekétkeztetés biztosítása az önkormányzat kötelező feladatai közé tartozik, melyet a Tiva-Szolg Kft. és a gyermekek napközbeni ellátása – bölcsőde - tekintetében a Tiszavasvári Bölcsőde útján biztosít az önkormányzat.

***Jelen előterjesztés indoka, hogy a gyermekek védelméről és a gyámügyi igazgatásról szóló 1997. évi XXXI. tv (Gyvt.) 147. § (3) alapján a bölcsőde esetében a szolgáltatási önköltséget a tárgyévre tervezett adatok alapján a tárgyév, jelen esetben 2022. április 1-jéig kell megállapítani.***

***Az ide vonatkozó Gyvt. jogszabályhelyek a következők:***

***„147. §****(1)A fenntartó jogszabályban meghatározottak szerint megállapítja a 146. § (1) bekezdése szerinti ellátások intézményi térítési díját, amely – a gyermekétkeztetés kivételével – a szolgáltatási önköltség és a központi költségvetésről szóló törvényben biztosított támogatás különbözete.*

*(2)A bölcsőde, mini bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a 151. § (3) bekezdésében foglaltak szerint a gyermekétkeztetésre vonatkozóan.*

*(3)* ***A szolgáltatási önköltséget a tárgyévre tervezett adatok alapján a tárgyév április elsejéig kell megállapítani.*** *A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.*

*(4) A fenntartó az intézményi térítési díjat az (1) bekezdés szerint kiszámított és külön jogszabály szerint dokumentált térítési díjnál alacsonyabb összegben is meghatározhatja.”*

***„146. §****(1)Ha e törvény másként nem rendelkezik, a személyes gondoskodást nyújtó gyermekjóléti alapellátás keretében biztosított* ***gyermekek napközbeni ellátásáért*** *és gyermekek átmeneti gondozásáért, valamint a személyes gondoskodást nyújtó gyermekvédelmi szakellátás keretében biztosított utógondozói ellátásért,* ***valamint a gyermekétkeztetésért térítési díjat kell fizetni.”***

***„15 §*** *(2) A személyes gondoskodás keretébe tartozó* ***gyermekjóléti alapellátások****:*

*a) a gyermekjóléti szolgáltatás,*

*b)* ***a gyermekek napközbeni ellátása,***

*c) a gyermekek átmeneti gondozása,*

*d)gyermekek esélynövelő szolgáltatásai.”*

***A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és igénylésükhöz felhasználható bizonyítékokról szóló 328/2011 (XII. 29.) Korm. rendelet 3. Gyermekek napközbeni ellátására vonatkozó pontja 9. §-a a következőket szabályozza:***

*„****9. §*** *(1)Bölcsőde, mini bölcsőde esetében a gyermek Gyvt. 147. § (2) bekezdés szerinti gondozására számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.*

*(2)Ha a bölcsődében, mini bölcsődében a gondozásért külön nem kívánnak személyi térítési díjat megállapítani, az intézményi térítési díj összegét nullában kell meghatározni és írásban dokumentálni.*

*(3)A bölcsődei, mini bölcsődei gondozás személyi térítési díját – a fenntartó eltérő döntése hiányában – akkor is teljes hónapra kell megállapítani, ha a gyermek az ellátást a hónap nem minden napján veszi igénybe.*

*(4)A bölcsődei ellátást nyújtó intézmény, szolgáltató alapellátáson túli szolgáltatásaiért legfeljebb a szolgáltatás önköltségét meg nem haladó mértékű térítés kérhető.”*

A Tiszavasvári Bölcsőde ***időszakos gyermekfelügyeletet*** is biztosít, mellyel kapcsolatban szintén kiszámításra került a 2022. évre vonatkozó önköltség.

***Az ehhez kapcsolódó jogszabályhelyek az alábbiak:***

***A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 40 § (1) az alábbiakat szabályozza:***

***„40. §****(1) A Gyvt. 42. § (4) bekezdése szerinti szolgáltatások biztosítása nem veszélyeztetheti a bölcsődei ellátás keretében kötelezően nyújtandó, a Gyvt. 42. § (1) bekezdésében foglalt ellátás biztosítását. A Gyvt. 42. § (4) bekezdése szerinti szolgáltatásokért külön térítési díj kérhető.”*

***Gyvt 42.§-a:***

*„****42. §(1) A bölcsődei ellátás keretében – ha e törvény kivételt nem tesz – a három éven aluli gyermekek napközbeni ellátását kell biztosítani.***

*(2) Bölcsődei ellátást biztosíthat a bölcsőde, a mini bölcsőde, a munkahelyi bölcsőde és a családi bölcsőde.*

*(3)Bölcsődei ellátás keretében a sajátos nevelési igényű gyermek, valamint a korai fejlesztésre és gondozásra jogosult gyermek nevelése és gondozása is végezhető.*

***(4) A bölcsődei ellátás keretében az (1) bekezdés szerinti ellátáson túl – szolgáltatásként – speciális tanácsadás, időszakos gyermekfelügyelet, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni.***

*(5) A bölcsődei nevelési év szeptember 1-jétől a következő év augusztus 31-éig tart.”*

A Tiszavasvári Bölcsőde intézményvezetője megküldte részemre a 2022. évi szolgáltatási önköltségre vonatkozó adatokat, melyet alapján a Polgármesteri Hivatal Költségvetési és Adóigazgatási Osztályvezetője készítette el az önköltség számítást. ***Az önköltségre vonatkozó táblázatokat jelen előterjesztés mellékletei tartalmazzák.***

***A helyi rendeletben meghatározott térítési díjak a következők:***

*„1. melléklet*

*A Tiszavasvári Bölcsődében alkalmazandó térítési díjak*

*1.****Tiszavasvári Bölcsőde***

*1.1. A gondozásért fizetendő intézményi térítési díj összege: 0. - Ft/ellátási nap*

*1.2. A gyermekétkeztetésért fizetendő intézményi térítési díj összege:*

*1.2.1. reggeli étkezés - a napi energia szükséglet 14%-a -****65 Ft***

*1.2.2. tízórai - a napi energia szükséglet 9%-a -****45 Ft***

*1.2.3. ebéd - a napi energia szükséglet 42%-a -****200 Ft***

*1.2.4. uzsonna - a napi energia szükséglet 10%-a -****50 Ft***

*1.2.5.Összesen:****360 Ft***

*1.3. Az időszakos gyermekfelügyelet térítési díja összesen:*

*1.3.1. a felügyelet díja****125 Ft/gondozási óra,****és*

*1.3.2. a gyermekek által igénybevett étkezés(ek) mindenkori, jelen rendelet szerinti bölcsődei étkezési térítési díja.*

*Fent meghatározott díjak a fizetendő díjakat tartalmazzák, az intézmény alanyi mentessége miatt ÁFA fizetés nem merül fel.*

*2. melléklet*

*A gyermekétkeztetésért fizetendő intézményi térítési díjak*

*1. óvodában****305 Ft******+ Áfa***

*2. általános iskolában napközi, napi háromszori étkezés****380 Ft + Áfa***

*3. általános iskolában napi kétszeri étkezés:****320 Ft+ Áfa***

*4. általános iskolában menza:****240 Ft + Áfa***

*5. középiskolai menza:****305 Ft+ Áfa***

*6. középfokú iskolai kollégiumi ellátás:****760 Ft + Áfa”***

***A gyermekétkeztetés térítési díjai vonatkozásában a Tiva-Szolg Kft. szintén megküldte részemre az önköltség számítás adatait, melyek a nyersanyagra vonatkozóan az alábbiak:***

|  |  |  |  |  |  |  |
| --- | --- | --- | --- | --- | --- | --- |
| Előállítási költségek : | | |  |  |  |  |
| Költség elem: | |  |  | Összeg (Ft) | |  |
| Személyi juttatások összesen: | | |  | 1,01E+08 |  |  |
| Rezsi ktg. összesen | |  |  | 7731120 |  |  |
| Dologi kiadások összesen: | | |  | 21774834 |  |  |
| Értékcsökkenés: | |  |  | 4950192 |  |  |
| **Összesen:** | |  |  | **1,35E+08** |  |  |
|  |  |  |  |  |  |  |
| Élelmezési adag | |  |  | 321630 |  |  |
|  |  |  |  |  | Arány |  |
|  | Óvoda Konyha | |  | 54711 | 0,170105 | 17 |
|  | Kabay Konyha | |  | 119853 | 0,372642 | 37 |
|  | Szakközép Konyha | |  | 94257 | 0,29306 | 29 |
|  | Szünidei étkezés | |  | 52809 | 0,164192 | 16 |
| **Élelmezési adag összesen:** | | |  | **321630** | 1 | 100 |
|  |  |  |  |  |  |  |
| **1 élelmezési adag előállítási költsége:** | | | | **421** |  |  |
|  |  |  |  |  |  |  |

***A Gyvt. rendelkezései alapján a*** gyermekétkeztetés intézményi térítési díjának alapja az élelmezés nyersanyag költségének egy ellátottra jutó napi összege. Ezt a fentiek alapján a Tiva-Szolg Kft. 421 Ft-ban határozza meg.

***A térítési díjak változására vonatkozóan módosítás/emelés a veszélyhelyzeti szabályozások miatt nem lehetséges*** az önköltségszámítás eredményeképpen, így javaslom annak megállapítását, hogy azokat a fenntartó a korábbiakban megállapítottaknak megfelelően változatlanul hagyja. Ennek megfelelően a gyermekjóléti ***rendelet módosítását a jegyző nem kezdeményezi.***


A veszélyhelyzettel összefüggő átmeneti szabályokról szóló **2021. évi XCIX törvény helyi díjak mértékének rögzítése alpontja értelmében** helyi önkormányzat által fenntartott költségvetési szervnél valamint a helyi önkormányzat többségi tulajdoni részesedésével működő gazdasági társaságnál nyújtott szolgáltatásért felmerülő díjfizetési kötelezettség nem emelkedhet.


**A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.**


Tiszavasvári, 2022. március 18.

**Szőke Zoltán**

**polgármester**







**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**…../2022. (III.21.) Kt. számú**

**határozata**

**A gyermekjóléti térítési díj alapját képező szolgáltatási önköltségről, valamint a 21/2021. (XII.2.) gyermekjóléti rendelet felülvizsgálatáról**

Tiszavasvári Város Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 147. §-ában foglalt hatáskörében eljárva az alábbi határozatot hozza:

1. A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021. (XII.2.) önkormányzati rendelet 1. és 2. mellékletében meghatározott térítési díjak mértékét változatlanul hagyja.
2. Az intézményvezető által megállapított, a személyes gondoskodást nyújtó gyermekjóléti alapellátás keretében biztosított gyermekek napközbeni ellátása vonatkozásában a szolgáltatási önköltséget az alábbiak szerint fogadja el.

A Tiszavasvári Bölcsőde szolgáltatási önköltség számítása 2022. évi költségvetési adatok alapján (az adatok Ft-ban kerültek megadásra):

|  |  |  |  |
| --- | --- | --- | --- |
| 104031 Gyermekek bölcsődei ellátása feladat teljesített kiadásai | | | 110 084 039 |
| 104031 Városi Kincstár által felosztott költségek | | | 3 785 341 |
| 104035 Gyermekétkeztetés teljesített kiadásai | | | 18 521 546 |
| 104035 Városi Kincstár által felosztott költségek | | | 1 020 317 |
| **Bölcsődei ellátás összes kiadása:** | | | **133 411 243** |
| **Éves szolgáltatási önköltség /fő= összes kiadás osztva a normatíva szempontjából költségvetésben figyelembe vett létszámmal (64 fő)** | | | **2 138 001** |
| - Le: élelmezés nyersanyagköltsége Ft/fő/év (4.370.635.-Ft/54 fő) | | | -82 316 |
| - Le: állami támogatás összege Ft/fő (bértámogatás+üzemeltetési támogatás/64 fő) | | | -1 680 030 |
| - bértámogatás (felsőfokú végzettségű kisgyermeknevelők) | 48 934 900 |  |  |
| - bértámogatás (középfokú végzettségű kisgyermeknevelők) | 43 624 000 |  |  |
| - üzemeltetési támogatás | 12 275 000 |  |  |
| **Összes állami támogatás** | **104 833 900** | **1 680 030** |  |
| **Gondozásra számított intézményi térítési díj 328/2011. Korm. Rend. 9.§. (1) Ft/fő/év** | | | **375 654** |
| **Időszakos gyermekfelügyelet napidíja 328/2011. Korm. Rend. 9.§. (4) bek.**  **Maximális óradíj = Éves szolgáltatási önköltség / 230 nap / 12 óra Bruttó összeg Ft/fő/óra** | | | **775** |

III. Elfogadja a Tiva-Szolg Kft. által kimutatott 421 Ft/adag költséget a gyermekétkeztetés esetén.

**Határidő:** 2022. március 31. **Felelős:** Szőke Zoltán polgármester